Document ID: /roh_data/filtered/fineweb-2-filterrobots_roh.jsonl.gz/33096

Sco SRF Meteo ha annunzià, avevi l'onn 1959 dà 65 centimeters naiv nova il november a Sta. Maria. Era blera naiv nova hai dà la notg passada tranter Puntraschigna ed il Puschlav.
Lingia dal Bernina puspe averta
La lingia dal Bernina da la Viafier retica è stada serrada tranter Pontresina e Poschiavo pervi da las navadas. Entant curseschan ils trens puspè tenor urari.
Il glindesdi a bun'ura è stada serrada fin las 09:00 er la lingia da viafier tranter Zernez e Cinuos-chel/Brail. Entant curseschan ils trens da la Viafier retica puspè tenor urari.
Divers pass serrads
Serrads per motivs da segirezza èn il
- Pass dal Flüela,
- Pass da l'Alvra,
- Pass dal Lucmagn e
- Forcola di Livigno.
Cuvertas cun naiv èn las vias en l'Engiadina, en Val Müstair e da Vinadi a Samignun. Cun naiv sin via èsi era da far quint sin inqual via dal Grischun central e dal Grischun dal Nord.
Privel da lavinas
En Grischun vala per gronda part in privel da lavinas considerabel – stgalim 3. Sulet en il Partenz e da la vart sanestra dal Rain è il privel sulet moderà.
RTR novitads 16:00